इस योजना के लाभुकों का चयन 2011 के जनगणना के आधार पर किया जाएगा। बीपीएल परिवारों के लिए राष्ट्रीय स्वास्थ्य बीमा योजना के जगह इस योजना को शुरू किया गया है। पुर्व की योजना में सिर्फ 30 हजार रुपये तक का बीमा कवर ही दिया जाता था।मरीज को अस्पताल में भर्ती होने के बाद अपने बीमा संबधित दस्तावेज देने होंगे। जिसके आधार पर अस्पताल इलाज के खर्च की जानकारी के बारे में बीमा कंपनी को सूचित कर देगा और बीमित व्यक्ति के दस्तावेजों की पुष्टि होते ही उसका इलाज बिना पैसे दिये हो जाएगा। इस योजना के तहत आर्थिक रूप से कमजोर व बेहतर स्वास्थ्य सुविधाओं का लाभ उठाने में असमर्थ परिवार के एक सदस्य हर साल एक लाख रुपये तक का इलाज करा सकते हैं। इसमें एक परिवार के पांच सदस्य शामिल हैं।